**องค์ประกอบที่ควรมี ในเอกสารคำชี้แจงข้อมูลแก่กลุ่มอาสาสมัคร**

**กรุณาตรวจสอบว่านักศึกษาได้ระบุข้อมูลต่อไปนี้ในเอกสารอย่างครบถ้วน ด้วยภาษาที่เหมาะสมและเข้าใจง่ายต่อกลุ่มตัวอย่าง**

* ชื่อโครงการวิจัย
* วัตถุประสงค์ของการวิจัย
* เหตุผลที่อาสาสมัครได้รับเชิญเข้าร่วมโครงการวิจัย
* วิธีการหรือขั้นตอนการวิจัย รวมถึงวิธีการเก็บข้อมูลและระยะเวลาการเก็บข้อมูล
* จำนวนอาสาสมัครทั้งหมดที่เข้าร่วมการวิจัย
* สิ่งที่อาสาสมัครต้องปฏิบัติเมื่อเข้าร่วมการวิจัย รวมถึงระยะเวลาและความถี่ที่ขออาสาสมัครเข้าร่วมการวิจัย
* ความเสี่ยง ความไม่สะดวกสบาย ที่อาจเกิดขึ้นเมื่อเข้าร่วมการวิจัย และ วิธีการที่นักวิจัยใช้เพื่อลดความเสี่ยง ความไม่สะดวกสบายที่อาจเกิดขึ้น
* ประโยชน์ที่คาดว่าอาจเกิดขึ้นจากการเข้าร่วมการวิจัย ควรระบุประโยชน์โดยตรงที่อาจเกิดขึ้น หากไม่มีควรระบุประโยชน์โดยอ้อม เช่น ต่อสังคม ชุมชน หรือ ความรู้ทางวิชาการ
* ค่าใช้จ่ายที่อาสาสมัครต้องออกเองหากเข้าร่วมการวิจัย
* การชดเชยหรือการส่งต่อการรักษาหรือการให้คำปรึกษา หรือแหล่งให้ความช่วยเหลือที่ผู้วิจัยวางแผนไว้แล้ว กรณีเกิดปัญหาขึ้นขณะเข้าร่วมการวิจัย
* การระบุถึงวิธีการเก็บรักษาและการเข้าถึงข้อมูลการวิจัย การรักษาความลับของข้อมูล โดยจะไม่มีการระบุชื่อหรือข้อมูลของอาสาสมัครที่จะสามารถโยงถึงอาสาสัครได้ การนำเสนอผลการศึกษาเป็นการสรุปและนำเสนอผลในภาพรวม และระบุระยะเวลาการเก็บเอกสารงานวิจัยหลังการวิจัยสิ้นสุด รวมถึงวิธีการทำลายข้อมูลเมื่อครบตามกำหนดเวลาการเก็บ
* ระบุถึงการตัดสินใจเข้าร่วมการวิจัยเป็นสิทธิของอาสาสมัคร อาสาสมัครอาจปฏิเสธการเข้าร่วม หรือถอนตัวออกจากการเข้าร่วมได้ทุกขณะ หรือปฏิเสธการให้ข้อมูลในส่วนใดส่วนหนึ่ง โดยไม่สูญเสียประโยชน์หรือมีผลต่อสถานภาพใดของอาสาสมัคร เช่น การทำงาน หน้าที่ทางสังคม สิทธิการรักษา หรือ มาตรฐานการรักษา
* สถานการณ์หรือเหตุผลที่อาจเป็นไปได้ที่อาจต้องมีการยุติการเข้าร่วมการวิจัย
* ชื่อ ที่อยู่ เบอร์โทรศัพท์ของนักวิจัยและอาจารย์ที่ปรึกษาซึ่งสามารถติดต่อสอบถามข้อมูลเพิ่มเติมเกี่ยวกับการวิจัยได้
* ให้มีข้อความระบุว่า “สิทธิประโยชน์อื่นใด อันจะเกิดจากผลการวิจัยให้เป็นไปตามระเบียบข้อบังคับของมหาวิทยาลัยเชียงใหม่”

**ตัวอย่าง**

**เอกสารคำชี้แจงข้อมูลสำหรับอาสาสมัคร**

***(หัวข้อและข้อความตัวเอียงเป็นเพียงตัวอย่างเท่านั้น กรุณาตรวจสอบประเด็นเนื้อหาให้ครบถ้วนตามข้อแนะนำข้างต้น และกรุณาอย่าคัดลอกข้อความ แต่ควรปรับข้อความให้เหมาะสมกับงานวิจัยและกลุ่มตัวอย่าง)***

**แนะนำโครงการวิจัยและวัตถุประสงค์**

 *ดิฉัน/ผม/ข้าพเจ้า ...........นักศึกษา/บุคลากร/นักวิจัย คณะสัตวแพทยศาสตร์ มหาวิทยาลัยเชียงใหม่ จัดทำโครงการวิจัยเพื่อวิทยานิพนธ์/การค้นคว้าแบบอิสระเรื่อง ...... มีวัตถุประสงค์เพื่อ ....*

 *การศึกษาวิจัยนี้เป็นการวิจัยเชิงสังเกต/สัมภาษณ์/สำรวจ ดิฉัน/ผม/ข้าพเจ้า ใคร่ขอเชิญท่านเข้าร่วมโครงการนี้ เนื่องจากท่านเป็นผู้หนึ่งที่มีคุณสมบัติตามข้อกำหนดของงานวิจัย ดิฉัน/ผม/ข้าพเจ้า ขอให้ท่านอ่านทำความเข้าใจกับโครงการวิจัยนี้ก่อน และหากมีข้อสงสัยโปรดซักถาม หรือนำไปปรึกษาผู้ใกล้ชิด และเมื่อเข้าใจดีแล้ว ดิฉัน/ผม/ข้าพเจ้า ขอให้ท่านตัดสินใจว่าจะเข้าร่วมเป็นอาสาสมัครในโครงการวิจัยหรือไม่*

**จำนวนอาสาสมัครกี่คนที่จะเข้าร่วมโครงการวิจัยนี้**

 *ดิฉัน/ผม/ข้าพเจ้า วางแผนที่จะเชิญอาสาสมัครเข้าร่วมโครงการจาก ... จำนวน ...คน*

**ประโยชน์ที่ได้รับ**

 *ดิฉัน/ผม/ข้าพเจ้า ไม่สามารถบอกได้ว่าท่านได้รับประโยชน์ต่อสุขภาพโดยตรงต่อสุขภาพจากการเข้าร่วมโครงการวิจัยนี้หรือไม่ แต่ข้อมูลที่ได้หลังโครงการวิจัยนี้เสร็จสิ้นจะเป็นประโยชน์ต่อผู้อื่นที่มีปัญหาสุขภาพแบบเดียวกับท่าน*

 *โครงการวิจัยนี้เป็นส่วนหนึ่งของการศึกษาเพื่อปริญญา ท่านจะไม่ได้รับประโยชน์ต่อสุขภาพโดยตรง แต่ความรู้ที่ได้จากโครงการวิจัยอาจเป็นพื้นฐานในการดูแลผู้ที่มีปัญหาสุขภาพแบบเดียวกับท่านในอนาคต*

**สิ่งที่อาสาสมัครต้องทำ**

 *เมื่อท่านตกลงเข้าร่วมโครงการนี้ ท่านจะได้ตอบแบบสอบถามจำนวน ...ชุด ซึ่งจะใช้เวลาประมาณ ...นาที*

 *ผู้วิจัยจะขอสังเกตสภาพการทำงาน และ ลักษณะการทำงานของท่าน หลังจากนั้น ดิฉัน/ผม/ข้าพเจ้า จะขอสัมภาษณ์ท่านด้วยวาจา ซึ่งจะใช้เวลาประมาณ ... นาที*

**ระยะเวลาการเข้าร่วมโครงการ**

 *โครงการวิจัยนี้เป็นแบบสอบถาม ดิฉัน/ผม/ข้าพเจ้า ขอสัมภาษณ์เก็บข้อมูลท่านเพียงครั้งเดียวเท่านั้น*

**สิทธิของอาสาสมัคร**

 *ในการเข้าร่วมโครงการวิจัยนี้ ขึ้นกับความสมัครใจของท่าน ท่านสามารถเลือกข้าร่วมหรือไม่เข้าร่วม หรือถอนตัวจากการเข้าร่วมเมื่อใด หรือปฏิเสธการตอบคำถามใดคำถามหนึ่งก็ได้ โดยไม่สูญเสียประโยชน์ใด ไม่มีผลต่อการทำงาน สิทธิการรักษา หรือ การรับการรักษาตามมาตรฐานที่ท่านพึงได้รับ*

**ความเสี่ยงที่อาจเกิดขึ้น**

 *คำถามบางข้ออาจทำให้ท่านเครียดหรือรู้สึกไม่สบาย ท่านมีสิทธิเลือกที่จะไม่ตอบได้ หรือ หากเกิดภาวะเช่นนี้หรือมีความเหนื่อยล้าระหว่างการสัมภาษณ์ ขอให้แจ้งกับผู้สัมภาษณ์เพื่อหยุดพัก*

**วิธีการลดหรือป้องกันความเสี่ยง**

 *ระบุวิธีการจัดการลดหรือป้องกันความเสี่ยงที่อาจเกิดขึ้น*

**การถอนตัวออกจากการวิจัย**

 *ท่านมีอิสระที่จะปฏิเสธการเข้าร่วมการวิจัยได้ตลอดเวลา โดยไม่มีผลกระทบใดๆต่อตัวท่าน*

**การรักษาความลับ**

 *ข้อมูลที่ได้จากการวิจัยจะมีการวิเคราะห์ในภาพรวมโดยไม่ระบุชื่อหรือข้อมูลใดๆที่อาจเชื่อมโยงไปถึงตัวบุคคลได้ นอกจากนี้ข้อมูลที่ได้จากอาสาสมัครจะถูกเก็บรวบรวมไว้ที่ในคอมพิวเตอร์ส่วนบุคคลที่มีรหัสผ่านการเข้าถึง/ตู้เก็บเอกสารที่มีกุญแจล๊อค ซึ่งมีเพียงผู้วิจัยที่สามารถเข้าถึงได้ หลังจากสิ้นสุดโครงการวิจัย ข้อมูลและเอกสารต่างๆของท่านจะถูกเก็บรักษาไว้ ...... ปี จากนั้นจึงจะถูกทำลาย*

**ค่าใช้จ่าย**

 *ท่านไม่ต้องเสียค่าใช้จ่ายใดๆทั้งสิ้น*

**ค่าตอบแทน**

 *ท่านจะไม่ได้รับค่าตอบแทนจากการเข้าร่วมการวิจัยนี้*

 *ท่านจะได้รับเงินชดเชยจากการเดินทางมาร่วมการวิจัย ในแต่ละครั้ง เป็นจำนวน ...บาท*

**การติดต่อ**

 *หากท่านมีข้อสงสัยเกี่ยวกับการวิจัยนี้ ท่านสามารถติดต่อนักวิจัย/ผู้ศึกษาได้ คือ (ชื่อ สกุล) ....เบอร์โทรศัพท์ ....หรืออาจารย์ที่ปรึกษาคือ .....เบอร์โทรศัพท์ .....*

 *ในกรณีที่ท่านต้องการทราบข้อมูลเพิ่มเติมเกี่ยวกับสิทธิของอาสาสมัคร ท่านสามารถติดต่อได้ที่ คณะกรรมการจริยธรรมในคน คณะสัตวแพทยศาสตร์ มหาวิทยาลัยเชียงใหม่ โทร .......(เวลาราชการ)*